joelniklaus/EU_Wikipedias huggingface dataset:
Stjuarts Daunings

Stjuarts Daunings (, , dzimis ) ir Anglijas futbolists un bijušais Anglijas izlases dalībnieks. Spēlētāja karjeru noslēdza 2021. gadā. Pēdējais klubs viņa karjerā bija Anglijas čempionāta komanda Blackburn Rovers.

Divas reizes ir ieguvis Anglijas Līgas kausu. Pirmoreiz 2004. gadā to ieguva Middlesbrough sastāvā, bet otrreiz 2012. gadā — Liverpool sastāvā. 2005. gadā tika atzīts par Middlesbrough komandas gada spēlētāju. 2011. gadā tāds pats tituls tika iegūts komandā Aston Villa.

Anglijas futbola izlasē Daunings debitēja 2005. gadā. Ir piedalījies 2006. gada FIFA Pasaules kausā un 2012. gada Eiropas čempionātā.

Sasniegumi 
Middlesbrough

 Anglijas Līgas kauss: 2003–04

Liverpool

 Anglijas Līgas kauss: 2011–12

Individuālie sasniegumi

 Aston Villa: sezonas labākais spēlētājs: 2010–11
 Middlesbrough sezonas labākais spēlētājs: 2004–05

Ārējās saites 

1984. gadā dzimušie
Ziemeļjorkšīrā dzimušie
Anglijas futbolisti
Anglijas izlases futbolisti
2006. gada FIFA Pasaules kausa spēlētāji
2012. gada Eiropas čempionāta futbolā spēlētāji
Middlesbrough FC spēlētāji
Sunderland A.F.C. spēlētāji
Aston Villa F.C. spēlētāji
Liverpool FC spēlētāji
West Ham United F.C. spēlētāji
Blackburn Rovers F.C. spēlētāji
Džeima Meja

Džeima Sjūzeta Meja (; dzimusi Džeimija Sjūzeta Meja (Jamia Suzette Mays) ) ir amerikāņu aktrise un dziedātāja.

Televīzijā debitējusi ar lomu vienā no seriāla Joey sērijām 2004. gadā. Viņa ir pazīstama ar Emmas Filsberijas lomu Fox seriālā "Radīti skatuvei". Par šīs lomas attēlošanu ir saņēmusi Ekrāna aktieru ģildes balvu kā daļa no aktieru sastāva. Džeima Meja attēlojusi lomas seriālā "Neglītā Betija" (Ugly Betty) un "Izredzētie: Pasauli glābjot", tāpat tēlojusi filmās "Misija: Lielveikals" un "Smurfi" (The Smurfs).

Ārējās saites 

1979. gadā dzimušie
Tenesī dzimušie
Amerikāņu kinoaktrises
Amerikāņu dziedātāji
Meisa

Meisa var būt:
 Džeima Meisa — amerikāņu aktrise un dziedātāja;
 Tannere Meisa — amerikāņu pornoaktrise.
Portlokruā

Portlokruā () vai Bāze A (Base A) ir bijusī britu polārstacija Antarktīdā. Izvietota uz nelielās Gudjē salas Lokruā līcī Vīnkes salas ziemeļrietumos un bija pirmā Lielbritānijas atbalsta bāze Antarktīdas pussalas reģionā. Nosaukta pēc tās izvietojuma Lokruā līcī.

1944. gada 11. februārī britu militārās operācijas “Tabarin” ietvaros bijušās vaļu mednieku stacijas vietā tika izveidota militārā atbalsta bāze. Bāzē ziemoja astoņu kareivju komanda bijušā Ernesta Šekltona ekspedīcijas dalībnieka leitnanta Džeimsa Mara (James Marr) vadībā. Bāzes mērķis bija novērot iespējamās ienaidnieka aktivitātes Antarktīdas pussalā un tās apkārtnē.

Pēc kara beigām bāze tika nodota Folklenda Salu Teritoriju dienesta (tagadējais Britu Antarktiskais dienests) pārziņā un tajā tika organizētas zinātnisko pētījumu programmas. Galvenās pētījumu jomas sākotnēji bija ģeodēzija, kartogrāfija, ģeoloģija, bioloģija un meteoroloģija. Kopš 1950. gadiem par galveno pētījumu jomu kļuva jonosfēras izpēte. 1956. un 1958. gadā stacija tika paplašināta — uzbūvētas atsevišķas laivu māja un ģeneratoru ēka. Stacija darbojās nepārtraukti no 1944. gada 11. februāra līdz 1947. gada 8. aprīlim, no 1948. gada 23. janvāra līdz 1949. gada 14. februārim, no 1950. gada 24. janvāra līdz 1951. gada 11. februārim un nepārtraukti no 1952. gada 15. decembra līdz 1962. gada 16. janvārim, kad stacija tika slēgta un pētniecības programmas tika pārceltas uz citām stacijām.

1995. gada 19. maijā stacijai tika piešķirts vēstures pieminekļa statuss (Nr. 61). 1996. gadā tika restaurētas stacijas galvenā ēka (Bransfield House) un laivu māja un stacija tika pielāgota tūristu uzņemšanai. Tā bija pirmā pamestā polārstacija Antarktīdā, kurā tika veikti restaurācijas un atjaunošanas darbi. 2010. gadā stacijas personāla izmitināšanai no jauna tika izbūvēta Nisena ēka (Nissen Hut). Stacijā darbojas pasta kantoris un suvenīru veikaliņš. Kopš 2006. gada staciju pārvada Apvienotās Karalistes Antarktiskā mantojuma trests (United Kingdom Antarctic Heritage Trust). Viens no populārākajiem antarktiskā tūrisma galamērķiem. Gadā Portlokruā apmeklē 10 līdz 20 tūkstošu tūristu. Galvenās atrakcijas ir 1960. gadu kondīcijā saglabātās polārstacijas ēkas un to iedzīve, bijušās vaļu mednieku bāzes paliekas un netālās džentū pingvīnu kolonijas.

Atsauces

Ārējās saites 

 Cool Antarctica. The Antarctic Peninsula - Travel
 SlideShare. Port Lockroy

Apvienotās Karalistes polārstacijas
Antarktiskās polārstacijas
Vissezonas polārstacijas
Vasaras polārstacijas
Pālmera arhipelāgs
Slēgtās polārstacijas
Antarktikas speciāli aizsargātie areāli
Jurģis (personvārds)

Jurģis ir latviešu un lietuviešu personvārds, kas atvasināts no grieķu personvārda Γεώργιος (Geōrgios), latinizētā forma Georgius.

No vārda Jurģis cēlies daudz populārākais latviešu personvārds Juris.

Cilvēki ar šādu vārdu 
 Latviešu Jurģis, 13. gadsimta latgaļu priesteris, evaņģēlija tulkotājs
 Jurģis Kairis, pilots
 Jurģis Kalns, futbolists
 Jurģis Pučinskis, futbolists
 Jurģis Mačūns, mākslinieks
 Jurģis Skulme, mākslinieks

Cilvēki ar šādu uzvārdu 
 Otto Jurģis, vieglatlēts

Vīriešu personvārdi
Viborga

Viborga ( no ), līdz 1944. gadam arī Vīpuri (), ir pilsēta Krievijas Federācijas Ļeņingradas apgabalā netālu no Somijas robežas pie Saimā kanāla ieteces Somu līcis.

Vēsture 

1293. gadā Somijas krusta karu laikā zviedri uzcēla pirmo Vīborgas cietoksni. 1323. gadā pēc Nēteborgas (Nöteborg) miera līguma Novgoroda atzina zviedru tiesības uz Viborgu, bet Maskavija 1496.—1499. gada karā laikā atkal mēģināja to ieņemt.

1617. gadā visu Karēlijas rietumu daļu iekļāva Zviedrijas lielvalsts sastāvā, 1634. gadā to sadalīja Viborgas jeb Nīslotas lēnē () dienvidrietumos un Keksholmas lēnē (Kexholms län) ziemeļaustrumos.

Lielā Ziemeļu kara laikā 1710. gadā Krievijas cars Pēteris I ieņēma Viborgas cietoksni. 1744. gadā izveidoja Viborgas guberņu, Katrīnas II valdīšanas laikā to pārveidoja par Viborgas vietniecību (1783—1797), bet Aleksandra I valdīšanas laikā par Somijas guberņu (Финляндская губерния, 1802—1811). 1790. gadā pie pilsētas notika liela jūras kauja — Viborgas kauja, kurā Krievijas flote sakāva zviedrus. No 1812. gada kā Viborgas guberņu (, ) to iekļāva Somijas lielhercogistes sastāvā.

Pēc Februāra revolūcijas 1917. gada 6. decembrī Somijas parlaments pasludināja Somijas neatkarību. Sarp pasaules kariem Vīpuri, kā tolaik sauca Viborgu, bija otrā lielākā Somijas pilsēta.
   
Ziemas kara laikā Padomju Savienības okupēja Viborgu un 1940. gada 31. martā inkorporēja Karēļu-somu PSR. T.s. Turpinājuma kara (1941—1944) laikā Somijas armija atkal 1941. gada 29. augustā to atguva, bet 1944. gada 20. jūnijā pie Viborgas notika lielā Tali-Ihantalas kauja, kuras laikā nopostīja daudzas pilsētas vēsturiskās ēkas.

1944. gada septembrī PSRS valdība atdalīja Viborgas rajonu no Karēļu-somu PSR un iekļāva to Ļeņingradas apgabala sastāvā. Somijas Republika atteicās no Viborgas pēc 1947. gada Parīzes līguma nosacījumiem. Pilsētas somu iedzīvotāji evakuējās uz Somiju.

Apskates objekti 
 Viborgas pils (1293)
 Alvara Ālto projektētā Viborgas bibliotēka (1933—1935)

Kultūra 
Kopš 1995. gada katra gada augustā Viborgā notiek Krievijas kino festivāls "Logs uz Eiropu" (Окно в Европу).

Cilvēki 
Viborga (Vīpuri) ir somu politiķa Marti Ahtisāri (Martti Ahtisaari, 1937), riteņbraucēja Jevgeņija Berzina (Евгений Берзин, 1970), somu politiķa Maksa Jākobsona (Max Jakobson, 1923—2013), šahista Kārļa Janiša (Carl Jaenisch, 1813—1872), somu gleznotāja Ēro Jernefelta (Eero Järnefelt, 1863—1937), riteņbraucēja Vjačeslava Jekimova (Вячеслав Владимирович Екимов, 1966), somu politiķa Edvina Linkomiesa (Edwin Linkomies, 1894—1963), somu rakstnieka Vejo Meri (Veijo Meri, 1928), Formula 1 pilota Vitālija Petrova (Виталий Александрович Петров, 1984), somu karavīra Lauri Terni (Lauri Törni, 1919—1965) dzimtā pilsēta.

Savulaik Viborgas baznīcā laulājās Vituss Berings. Vīpuri skolas gadus pavadīja ķīmiķis, Nobela prēmijas laureāts Arturi Ilmari Virtanens (Artturi Ilmari Virtanen, 1895—1973).

Atsauces

Ārējās saites 

 Viborga enciklopēdijā "Mana pilsēta" 
 http://www.nortfort.ru/vyborg/
 http://www.towns.ru/towns/viborg_en.html

Hanzas pilsētas
Niklass Hagmans

Niklass Hagmans (; dzimis 1979. gada 5. decembrī) ir bijušais somu hokejists, kreisās malas uzbrucējs, Somijas hokeja izlases dalībnieks. Karjeras laikā 10 sezonas aizvadījis Nacionālajā hokeja līgā. 1998. gadā kļuvis par Somijas čempionu, bet 2005. gadā izcīnījis Šveices čempiona titulu. Izlases rindās izcīnījis divas olimpisko spēļu medaļas.

Spēlētāja karjera 
Profesionāļa karjeru Hagmans uzsāka 1997.—98. gada sezonā, kad debitēja SM līgas kluba Helsinku HIFK sastāvā. Nākamo sezonu hokejists jau uzsāka HIFK rindās, taču sezonas vidū pārcēlās uz Espo "Blues". 1999.—2000. gada sezonā Hagmans kopā ar Oulu "Karpat" izcīnīja Somijas Mestis līgas čempiona titulu, 2000.—01. gada sezonu jau atkal aizvadot SM līgā.

2001. gada vasarā Hagmans pārcēlās uz Ziemeļameriku, pievienojoties NHL kluba Floridas "Panthers" rindām. 2004.—05. gada NHL sezonas lokauta laikā Hagmans spēlēja Šveices hokeja līgas kluba HC Davos sastāvā, taču tad atgriezās Floridā.

2005.—06. gada sezonā uzbrucējs tika aizmainīts uz Dalasas "Stars" vienību, 2007.—08. gada sezonai izvēršoties kā hokejista rezultatīvākajai viņa NHL karjerā — tajā Hagmans atzīmējās ar 41 rezultativitātes punktu. 2008. gada vasarā hokejists noslēdza līgumu ar Toronto "Maple Leafs", taču 2009.—10. gada sezona vidū tika aizmainīts uz Kalgari "Flames".

2011.—12. gada sezonu Hagmans uzsāka "Flames" rindās, taču, nespējot iekļūt komandas pamatsastāvā, drīz vien tika iekļauts neaizsargāts spēlētāju sarakstā, Anahaimas "Ducks" vienībai pārņemot hokejista līgumu. 2012. gada vasarā Hagmans pievienojās KHL klubam Jaroslavļas "Lokomotiv", tās sastāvā aizvadot vienu sezonu.

2013.—14. gada sezonā uzbrucējs pievienojās SM līgas klubam Pori "Assat", sezonu gan noslēdzot Šveices hokeja līgas vienībā HC Fribourg-Gottéron. 2014. gada aprīlī noslēdza divu gadu līgumu ar KHL klubu Helsinku "Jokerit". 2016.—17. gada sezonu aizvadīja SM līgā, taču tad noslēdza karjeru.

Somijas hokeja izlases rindās Hagmans spēlējis 2002., 2006. un 2010. gada olimpiskajās spēlēs, 2006. gadā izcīnot sudraba, bet 2010. gadā — bronzas medaļas. Hokejists piedalījies arī piecos Pasaules čempionātos.

Ārējās saites 

1979. gadā dzimušie
Somijas hokejisti
Floridas "Panthers" spēlētāji
Dalasas "Stars" spēlētāji
Toronto "Maple Leafs" spēlētāji
Kalgari "Flames" spēlētāji
Anahaimas "Ducks" spēlētāji
Jaroslavļas "Lokomotiv" spēlētāji
Helsinku "Jokerit" spēlētāji
Hokejisti 2002. gada ziemas olimpiskajās spēlēs
Hokejisti 2006. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Olimpiskās sudraba medaļas ieguvēji
Olimpiskās bronzas medaļas ieguvēji
Oulu "Karpat" spēlētāji
Frölunda HC

Frölunda HC (pazīstama arī kā Frölunda Indians) ir hokeja komanda, kas bāzēta Gēteborgā, Zviedrijā, un spēlē Zviedrijas hokeja līgā. Klubs dibināts 1938. gadā, tā pastāvēšanas laikā tas piecas reizes ir izcīnījis Zviedrijas čempiones titulu, pēdējo no tiem 2019. gadā. Komanda savas mājas spēles aizvada Scandinavium arēnā. Komanda četras reizes ir uzvarējusi Čempionu hokeja līgā.

1994.—95. gada sezonu komandas rindās aizvadīja Latvijas uzbrucējs Aleksandrs Beļavskis.

Spēlētāji

Līgas apbalvojumi 
Komandas spēlētāji, kas saņēmuši līgas apbalvojumus.

 Guldpucken
 Henriks Lundkvists — 2005

 Guldhjälmen
 Henriks Lundkvists — 2005

 Honkena balva
 Henriks Lundkvists — 2004
 Henriks Lundkvists — 2005
 Johans Holmkvists — 2009
 Larss Johansons — 2016

 Hokana Loba balva
 Tomi Kallio — 2006
 Viktors Olofsons — 2018

 Līgas labākais debitants
 Andreass Džonsons — 2014

Izcīnītās vietas

Čempionu hokeja līga

Ārējās saites 
 Komandas oficiālā mājaslapa
 Eliteprospects.com komandas lapa

Zviedrijas hokeja klubi
Īans Milars

Īans Milars (; dzimis ) ir bijušais Kanādas jātnieks.

1971. gadā pievienojās Kanādas jāšanas sporta komandai. Piedalījies desmit Olimpiskajās spēlēs (, , , , , , , , , ). Lielākos panākumus guvis 2008. gadā Pekinā, kad komandu sacensībās izcīnīja sudraba medaļu, vēl ir izcīnījis divas 4. vietas komandu sacensībās 1984. un 1988. gadā. Ar startu desmit olimpiskajās spēlēs viņš ir visvairāk olimpiskajās spēlēs startējušais sportists. Vēl Ī. Milars ar panākumiem ir startējis Pan American spēlēs, kurās izcīnījis trīs zelta, četras sudraba un divas bronzas medaļas. 2019. gadā viņš paziņoja par starptautiskās sporta karjeras beigām.

Atsauces

Ārējās saites 

 The Canadian Encyclopedia profils  

1947. gadā dzimušie
Kanādas jātnieki
1972. gada vasaras olimpisko spēļu dalībnieki
1976. gada vasaras olimpisko spēļu dalībnieki
1984. gada vasaras olimpisko spēļu dalībnieki
1988. gada vasaras olimpisko spēļu dalībnieki
1992. gada vasaras olimpisko spēļu dalībnieki
1996. gada vasaras olimpisko spēļu dalībnieki
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās sudraba medaļas ieguvēji
Helifeksā dzimušie
Olimpiskie sudraba medaļnieki jāšanā
Sofija Hoteka

Sofija Marija Jozefīne Albīne grāfiene Hoteka fon Hotkova un Vognīne, Hohenbergas hercogiene (, ; dzimusi , mirusi ) bija Bohēmijas izcelsmes hercogiene. Troņmantinieka Franča Ferdinanda sieva morgāniskajā laulībā. Kopā ar Franci Ferdinandu nogalināta atentāta Sarajevā . Šis atentāts kļuva par Pirmā pasaules kara ieganstu.

Dzimusi Štutgartē Bohēmijas aristokrātu ģimenē. Nav zināms, kur Francis Ferdinands iepazinies ar Sofiju, visticamāk, kādā ballē Prāgā. Francis Ferdinands apprecējās ar Sofiju pretēji galma un imperatora gribai, tāpēc Sofijas bērniem nebija troņa mantošanas tiesību. Laulības tika noslēgtas 1900. gada 1. jūlijā Zākupos, un to neapmeklēja ne imperators, ne Franča Ferdinanda brāļi.

 kopā ar Franci Ferdinandu Sofiju atentātā Sarajevā nogalināja serbu nacionālistiskās organizācijas biedrs Gavrilo Princips.

Ārējās saites 

1868. gadā dzimušie
1914. gadā mirušie
Pirmais pasaules karš
Štutgartē dzimušie
Cīrihes "Lions"

Cīrihes "Lions" ir profesionāla hokeja komanda, kas bāzēta Cīrihē, Šveicē, un spēlē Šveices hokeja līgā. Komanda dibināta 1930. gadā. Tā pastāvēšanas laikā klubs izcīnījis astoņus Šveices čempiones titulus.

Ilgāku laiku komandas rindās spēlējis latviešu uzbrucējs Ronalds Ķēniņš, 2012., 2014. un 2018. gadā kopā ar komandu kļūstot par Šveices čempionu.

Vēsture 
Komandas tika izveidota 1930. gadā kā Zürcher Schlittschuh Club. Tā bija pirmā komanda, kas Šveices čempionātā mājas spēles aizvadīja iekštelpās. ZSC kļuva par Šveices čempioni 1936., 1949. un 1961. gadā, tāpat 1944., 1945. un 1952. gadā tā uzvarējusi Špenglera kausa izcīņā. 1990. gadu otrajā pusē ZSC atradās finansiālās grūtībās un tika apvienota ar Grasshopper Club Zürich hokeja klubu, kas, par spīti labai finansiālai situācijai, vairākus gadus nespēja kvalificēties spēlēšanai NLA.

Pēc apvienošanās "Lions" kļuvusi par vienu no spēcīgākajām Šveices komandām. Tā ieguvusi Šveices hokeja līgas čempiones titulus 2000., 2001., 2008., 2012. un 2014. gadā, savukārt 2001. un 2002. gadā uzvarējusi arī Kontinentālā kausa izcīņā. 2009. gadā komanda uzvarēja vienīgajā Čempionu hokeja līgas sezonā.

Spēlētāji

Pašreizējais sastāvs 
Pēdējoreiz atjaunots 2020. gada 16. janvārī.

Vārtsargi 
 30  Lukass Fluelers
 34  Joni Ortio
 35  Daniels Gunterns

Aizsargi 
 4  Patriks Gērings (Kapteinis)
 5  Severīns Blindenbahers
 22  Deivs Suters
 24  Fils Baltisbergers
 54  Kristians Martls
 56  Maksims Noro
 86  Dario Trutmans
 96  Tims Berni

Uzbrucēji 
 11  Garets Ro
 13  Džastins Sigrists
 14  Kriss Baltisbergers
 16  Markuss Krīgers
 18  Rafaels Prasls
 19  Reto Šepi
 26  Simons Bodenmans
 27  Romāns Viks
 28  Aksels Simiks
 44  Piuss Suters
 64  Viktors Bakmans
 71  Frēdriks Petešons
 73  Maiks Kunzle
 87  Marko Pedreti
 89  Dominiks Diems
 91  Deniss Hollenšteins

Ārējās saites 
 Komandas oficiālā mājaslapa
 Eliteprospects.com komandas lapa

Šveices hokeja klubi
Šveices hokeja līgas klubi
Helsinku "Jokerit"

Helsinku "Jokerit" ir profesionāla hokeja komanda, kas bāzēta Helsinkos, Somijā, un kopš 2014. gada spēlē Kontinentālajā hokeja līgā. Komanda dibināta 1967. gadā, un līdz pat 2014. gadam tā spēlēja SM līgā. Tā pastāvēšanas laikā "Jokerit" izcīnījusi sešus Somijas čempiones titulus, pēdējo reizi to paveicot 2002. gadā.

2000.—01. gada sezonu kluba rindās aizvadīja Aigars Cipruss, bet 1998.—99. gada sezonā 10 spēles komandas sastāvā nospēlēja arī aizsargs Rodrigo Laviņš.

Spēlētāji 
Komandas sastāvā spēlējusi virkne vēlāko NHL hokejistu. "Jokerit" komanda iemūžinājusi tādu spēlētāju kā Tēmu Selennes, Jari Kurri, Esa Tikanena, Valteri Immonena numurus, taču komandas rindās vairākas sezonas aizvadījuši arī tādi spēlētāji kā Valteri Filpula, Šons Bergenheims, Kari Lehtonens, Tuomo Rūtu, Ville Peltonens, Anti Jusi Niemi, Osi Vēnenens.

Pašreizējais sastāvs 
Pēdējoreiz atjaunots 2021. gada 30. augustā.

Vārtsargi 

 30  Janne Juvonens
 35  Sebastians Katajainens
 39  Anderss Lindbeks
 70  Samuli Tervo

Aizsargi 
 3  Niklass Frimans
 4  Tommi Kiviste
28  Oto Leskinens
 34  Niko Mikola
40  Peteri Lindbūms
 51  Alekss Grānts
52  Filips Holms
 53  Jako Manninens
 73  Olivers Tukanens
 90  Davids Sklenička

Uzbrucēji 
 10  Džordans Šrēders
11  Kalle Kosila
 12  Marko Antila (Kapteinis)
 13  Juliuss Juntila
17  Niklass Jensens
18  Jese Joensū (Kapteiņa palīgs)
 19  Veli Mati Savinainens
 21  Braiens O'Nīls (Kapteiņa palīgs)
 25  Henriks Hāpala
33  Markuss Hennikeinens
 37  Jons Nūrmans
42  Hanness Bjerninens
 48  Henri Ikonens
 54  Matiass Henninens
 61  Niklass Tenhovori
 72  Aleksi Halme
77  Tēmu Turunens
 81  Īro Pakarinens
86  Kristjans Kombe

Visu KHL sezonu rezultāti

Līderi

Kluba spēlētāju rekordi KHL

Regulārā sezona 
 Visvairāk gūto vārtu sezonā: Stīvs Mozess, 36 (2014.—15.)
 Visvairāk rezultatīvo piespēļu sezonā: Braiens O'Nīls, 45 (2018.—19.)
 Visvairāk gūto punktu sezonā: Braiens O'Nīls, 58 (2018.—19.)
 Visvairāk soda minūšu sezonā: Olivers Lauridsens, 93 (2018.—19.)
 Visvairāk gūto punktu sezonā, starp aizsargiem: Miko Lehtonens, 49 (2019.—20.)

Izslēgšanas kārta 
 Visvairāk gūto vārtu sezonā: Olli Palola un Ēli Tolvanens, 6 (2017.—18.)
 Visvairāk rezultatīvo piespēļu sezonā: Mets Gilrojs, 10 (2017.—18.)
 Visvairāk gūto punktu sezonā: Mets Gilrojs, 11 (2017.—18.)
 Visvairāk soda minūšu sezonā: Jese Joensū, 54 (2015.—16.)
 Visvairāk gūto punktu sezonā, starp aizsargiem: Mets Gilrojs, 11 (2017.—18.)

Ārējās saites 
 Komandas oficiālā mājaslapa
 Eliteprospects.com komandas lapa

Helsinku "Jokerit"
Lase Kukonens

Lase Kukonens (; dzimis 1981. gada 18. septembrī) ir bijušais somu hokejists, aizsargs, Somijas hokeja izlases dalībnieks. Karjeras laikā aizvadījis 159 spēles Nacionālajā hokeja līgā, taču karjeras lielāko daļu aizvadījis SM līgas komandā Oulu "Karpat". Izlases rindās izcīnījis trīs olimpiskās un četras pasaules čempionātu medaļas.

Spēlētāja karjera 
Profesionāļa karjeru Kukonens uzsāka 2000.—01. gada sezonā, kad debitēja SM līgas kluba Oulu "Karpat" rindās. 2002.—03. gada sezonā, būdams vien 20 gadus vecs, Kukonens pildīja arī "Karpat" kapteiņa funkcijas. 2003.—04. gada sezonā hokejists devās uz Ziemeļameriku, debitējot NHL kluba Čikāgas "Blackhawks" rindās, taču 2004.—05. gada sezonas NHL lokauta laikā atgriezās Oulu, kopā ar klubu izcīnot līgas čempiones titulu.

Arī 2005.—06. gada sezonu Kukonens aizvadīja "Karpat", taču 2006. gada vasarā otro reizi pārcēlās uz Ziemeļameriku, šoreiz nostiprinoties Čikāgas "Blackhawks" rindās. Sezonas izskaņā gan viņš tika aizmainīts uz Filadelfijas "Flyers" vienību, kuras sastāvā Kukonens aizvadīja vēl nākamās divas sezonas.

2009. gada vasarā hokejists pievienojās KHL vienībai Omskas "Avangard", piedaloties arī 2009. gada KHL Zvaigžņu spēlē. 2010.—11. un 2011.—12. gada sezonas aizsargs aizvadīja Magņitogorskas "Metallurg" sastāvā.

2013. gadā pievienojās SM līgas klubam Oulu "Karpat". Kukonens kļuva par komandas kapteini. 2014., 2015. un 2018. gadā kopā ar komandu kļuva par Somijas čempionu. 2014. gadā Kukonens tika atzīts par visas līgas labāko aizsargu. 2020. gadā noslēdza karjeru.

Somijas hokeja izlases rindās spēlējis četros Olimpisko spēļu turnīros, 2006. gadā izcīnot sudraba, bet 2010. un 2014. gadā — bronzas medaļas. Piedalījies arī 10 Pasaules čempionātos, tajos kopā ar izlasi izcīnot pilnu medaļu komplektu.

Ārējās saites 

1981. gadā dzimušie
Somijas hokejisti
Čikāgas "Blackhawks" spēlētāji
Filadelfijas "Flyers" spēlētāji
Omskas "Avangard" spēlētāji
Magņitogorskas "Metallurg" spēlētāji
Kontinentālās hokeja līgas Zvaigžņu spēles dalībnieki
Hokejisti 2006. gada ziemas olimpiskajās spēlēs
Hokejisti 2010. gada ziemas olimpiskajās spēlēs
Hokejisti 2014. gada ziemas olimpiskajās spēlēs
Olimpiskās sudraba medaļas ieguvēji
Olimpiskās bronzas medaļas ieguvēji
SM līgas čempioni
Hokejisti 2018. gada ziemas olimpiskajās spēlēs
Oulu "Karpat" spēlētāji
Ziemeļpohjanmā dzimušie
Kladno

Kladno () ir pilsēta Čehijā, Centrālčehijas apgabalā. Tā ir lielākā pilsēta apgabalā un atrodas vien 25 kilometru attālumā no valsts galvaspilsētas Prāgas. Pilsētā dzīvo aptuveni 70 000 iedzīvotāju. Ievērojams rūpniecīubas centrs.

Apdzīvotā vieta rakstos pirmoreiz minēta 14. gadsimtā. 1561. gadā tai tika piešķirtas pilsētas tiesības. Ilgu laiku tā atradās Hābsburgu impērijas sastāvā. 19. gadsimta vidū kļuva par Bohēmijas rūpniecības centru. Tā kā apkaimē tika atklātas ogļu iegulas, Kladno tika uzbūvēts liels metalurģiskais kombināts, citi mašīnbūves uzņēmumi. Rezultātā pilsēta kļuva par sociāldemokrātiskās un komunistiskās kustības centru. No 1919. gada — Čehoslovākijā. Kopš 1993. gada — Čehijā. Sabrūkot sociālismam, sašaurināja darbību metalurģiskais kombināts, tomēr Kladno un apkārtnē mūsdienās darbojas vairāku starptautisku uzņēmumu, to skaitā Lego, Sagem, Dr. Oetker, Showa Aluminium un citu uzņēmumu ražotnes.

Pilsētā bāzēta 1924. gadā dibinātā Čehijas Ekstralīgas hokeja komanda HC Kladno.

Cilvēki 
Kladno ir hokejistu Mihaela Frolīka (Michael Frolík, 1988), Radko Gudasa (Radko Gudas, 1990), Jaromīra Jāgra (Jaromír Jágr, 1972), Františeka Kaberles (František Kaberle, 1973), Ondržeja Paveleca (Ondřej Pavelec, 1987), Tomāša Plekaneca (Tomáš Plekanec, 1982), Jirži Sekāča (Jiří Sekáč, 1992) un Jakuba Vorāčeka (Jakub Voráček, 1989). Pilsētā dzimuši arī politiķis Jirži Dīnstbīrs (Jiří Dienstbier, 1937 – 2011), šahists Vlastimils Horts (Vlastimil Hort, 1944) un multiplikators Zdeneks Milers (Zdeněk Miler, 1921 – 2011). Pēc kara Kladno metalurģiskajā rūpnīcā strādāja  rakstnieks Bohumils Hrabals (Bohumil Hrabal, 1914 – 1997).

Ārējās saites 
Pilsētas mājaslapa

Čehijas pilsētas
Centrālčehijas apgabala pilsētas
Nigērijas basketbola izlase

Nigērijas basketbola izlase ir komanda, kas pārstāv Nigēriju tādās starptautiskās basketbola sacensībās kā Olimpiskās spēles, Pasaules čempionāts un Āfrikas čempionāts. Izlases lielākais panākums ir zelts 2015. gada Āfrikas čempionātā.

Pašlaik (2021. gada augusts) Nigērijas izlase FIBA Pasaules izlašu rangā ieņem 23. vietu.

Sasniegumi

Atsauces 

Basketbola izlases
Basketbols Nigērijā
Lielbritānijas sieviešu basketbola izlase

Lielbritānijas sieviešu basketbola izlase ir komanda, kas pārstāv Lielbritāniju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts.

Pašlaik (2021. gada augusts) Lielbritānijas izlase FIBA Pasaules izlašu rangā ieņem dalītu 22. vietu.

Sasniegumi

Atsauces 

Sieviešu basketbola izlases
Basketbols Lielbritānijā
Alešs Hemskis

Alešs Hemskis (; dzimis 1983. gada 13. augustā) ir bijušais čehu hokejists, labās malas uzbrucējs, Čehijas hokeja izlases dalībnieks. Karjeras laikā aizvadījis 845 spēles Nacionālajā hokeja līgā.

Spēlētāja karjera 
Profesionāļa karjeru Hemskis uzsāka 1999.—2000. gada sezonā, kad aizvadīja četras debijas spēles Čehijas Ekstralīgas kluba HC Pardubice rindās. Jau nākamajā vasarā hokejists devās uz Ziemeļameriku, nākamās divas sezonas aizvadot QMJHL klubā Holas "Olympiques".

2002.—03. gada sezonas ievadā hokejistam izdevās izcīnīt vietu NHL kluba Edmontonas "Oilers" pamatsastāvā, laukumā izejot 59 spēlēs. 2004.—05. gada NHL sezonas lokauta laikā Hemskis atgriezās HC Pardubices rindās, izcīnot Čehijas čempiona titulu, taču tad atgriezās "Oilers", aizvadot savu rezultatīvāko NHL sezonu, to noslēdzot ar 77 punktiem 81 spēlē un "Oilers" rezultatīvākā spēlētāja titulu.

2006. gada vasarā hokejists noslēdza jaunu, sešus gadus ilgu līgumu ar "Oilers". 2009.—10. gada sezonā traumas dēļ Hemskis aizvadīja vien 22 spēles. Traumas hokejistu turpināja mocīt arī nākamās divas sezonas.

Čehijas hokeja izlases rindās izcīnījis bronzas medaļu 2006. gada olimpiskajās spēlēs, kā arī piedalījies 2005., 2009. un 2012. gada Pasaules čempionātos, 2005. gadā izcīnot zelta, bet 2012. gadā — bronzas medaļas.

2014. gadā Hemskis tika aizmainīts uz Otavas "Senators", taču vasarā nonāca jau Dalasas "Stars" sastāvā. "Stars" rindās aizvadīja trīs sezonas, līdz 2017. gada vasarā noslēdza viena gada līgumu ar Monreālas "Canadiens". Nākamajā sezonā tās rindās aizvadīja vien septiņas spēles.

Ārējās saites 

1983. gadā dzimušie
Čehijas hokejisti
Edmontonas "Oilers" spēlētāji
Otavas "Senators" spēlētāji
Dalasas "Stars" spēlētāji
Monreālas "Canadiens" spēlētāji
Hokejisti 2006. gada ziemas olimpiskajās spēlēs
Olimpiskās bronzas medaļas ieguvēji
Čehijas Ekstralīgas čempioni
NHL drafta pirmās kārtas izvēles
Hokejisti 2014. gada ziemas olimpiskajās spēlēs
Pardubices apgabalā dzimušie
Nikolajs Habibuļins

Nikolajs Habibuļins (; dzimis 1973. gada 13. janvārī) ir bijušais krievu hokejists, vārtsargs. Karjeras laikā aizvadījis 18 sezonas Nacionālajā hokeja līgā, 2004. gadā kopā ar Tampabejas "Lightning" izcīnot Stenlija kausu. Četras reizes spēlējis līgas Zvaigžņu spēlē. Izcīnījis olimpisko spēļu zelta un bronzas medaļas.

Spēlētāja karjera 
Profesionāļa karjeru Habibuļins uzsāka 1988.—89. gada sezonā, kad debitēja PSRS hokeja līgas kluba Sverdlovskas "Avtomobilist" sastāvā. 1991.—92. gada sezonā hokejists divas spēles aizvadīja arī Maskavas CSKA sastāvā, nākamajās divās sezonās viņa spēles laikam komandā vienīgi pieaugot.

1993.—94. gada sezonas vidū Habibuļins pārcēlās uz Ziemeļameriku, spēlējot IHL. 1994.—95. gada sezonā hokejists aizvadīja 26 spēles Vinipegas "Jets" rindās. 1996. gada vasarā, "Jets" franšīzei pārceļoties uz Fīniksu, jaunizveidotajā Fīniksas "Coyotes" savu karjeru turpināja arī Habibuļins.

Pēc 1998.—99. gada sezonas noslēguma Habibuļins iesaistījās konfliktā ar "Coyotes" par viņa līguma nosacījumiem, kā rezultātā aizvadīja visu 1999.—2000. gada sezonu IHL.

2000.—01. gada sezonas izskaņā hokejists tika aizmainīts uz Tampabejas "Lightning" vienību. 2003.—04. gada sezonā Habibuļins kopā ar "Lightning" izcīnīja Stenlija kausu. 2004.—05. gada NHL sezonas lokauta laikā Nikolajs spēlēja Krievijas Superlīgas kluba Kazaņas "Ak Bars" sastāvā.

Savu karjeru Habibuļins turpināja Čikāgas "Blackhawks" rindās, kas ar hokejistu noslēdza līgumu pirms 2005.—06. gada sezonas sākuma, padarot viņu par augstāk apmaksāto vārtsargu visā NHL. Pirmā sezona "Blackhawks" rindām hokejistam gan izvērtās pagalam nesekmīga, noslēdzot to ar 3,35 vidēji spēlē ielaistiem vārtiem. 2009. gada vasarā Habibuļins noslēdza līgumu uz četriem gadiem ar Edmontonas "Oilers" vienību. 2013. gada jūlijā noslēdza viena gada līgumu ar Čikāgas "Blackhawks", tās sastāvā nākamajā sezonā laukumā dodoties vien četrās spēlēs. 2015. gada novembrī oficiāli paziņoja par karjeras beigšanu.

NVS hokeja izlases rindās kļuvis par 1992. gada olimpisko čempionu, taču Krievijas izlases rindās 2002. gadā izcīnījis Olimpisko bronzas medaļu.

Ārējās saites 

1973. gadā dzimušie
Krievijas hokejisti
Maskavas CSKA spēlētāji
Vinipegas "Jets" spēlētāji
Arizonas "Coyotes" spēlētāji
Tampabejas "Lightning" spēlētāji
Kazaņas "Ak Bars" spēlētāji
Čikāgas "Blackhawks" spēlētāji
Edmontonas "Oilers" spēlētāji
Stenlija kausa ieguvēji
Hokejisti 1992. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās zelta medaļas ieguvēji
Olimpiskās bronzas medaļas ieguvēji
Jekaterinburgas "Avtomobilist" spēlētāji
Krievijas Nopelniem bagātie sporta meistari
Sverdlovskas apgabalā dzimušie
PSRS hokejisti
Raiens Smits

Raiens Smits (; dzimis 1976. gada 21. februārī) ir bijušais kanādiešu hokejists, kreisās malas uzbrucējs. Savas karjeras laikā aizvadīja 19 sezonas Nacionālajā hokeja līgā, no kurām vairumu Edmontonas "Oilers" sastāvā. Kanādas hokeja izlases rindās kļuvis par 2002. gada Olimpisko spēļu čempionu.

Spēlētāja karjera 
Pēc vairākām Rietumu hokeja līgā aizvadītām sezonām savu profesionālo karjeru Smits uzsāka 1994.—1995. gada sezonā, kad debitēja NHL kluba Edmontonas "Oilers" rindās. Nākamajā sezonā hokejists "Oilers" rindās aizvadīja jau 48 spēles, taču 1996.—1997. gada sezonā bija otrs rezultatīvākais komandas spēlētājs aiz Daga Veita.

Sākot ar 2000.—2001. gada sezonu, kad Veits bija aizmainīts, Smits uzņēmās arvien lielāku lomu uzbrukumā, paralēli uzsākot pildīt arī kapteiņa palīga funkcijas. 2002.—2003. gada sezona bija pirmā, ko hokejists noslēdza kā rezultatīvākais "Oilers" spēlētājs. 2005.—2006. gada sezonā komanda sasniedza Stenlija kausa finālu, kurā gan piekāpās Karolīnas "Hurricanes" vienībai.

2006.—2007. gada sezonas otrajā pusē Smits tika aizmainīts uz Ņujorkas "Islanders" vienību, taču jau nākamajā vasarā noslēdza piecu gadu līgumu ar Kolorādo "Avalanche" vienību, pēc 2008.—2009. gada sezonas tiekot aizmainīts uz Losandželosas "Kings". 2011. gada vasarā "Kings" aizmainīja Smitu atpakaļ uz Edmontonas "Oilers". "Oilers" rindās uzbrucējs aizvadīja trīs sezonas un 2014. gada 11. aprīlī paziņoja par karjeras beigšanu.

Kanādas hokeja izlases rindās Smits kļuva par 2002. gada olimpisko čempionu, Olimpiādē piedalījies arī 2006. gadā. Smits spēlējis arī astoņos Pasaules čempionātos, 2003. un 2004. gadā izcīnot zelta, bet 2005. gadā — sudraba medaļas.

Ārējās saites 

1976. gadā dzimušie
Kanādas hokejisti
Edmontonas "Oilers" spēlētāji
Ņujorkas "Islanders" spēlētāji
Kolorādo "Avalanche" spēlētāji
Losandželosas "Kings" spēlētāji
Hokejisti 2002. gada ziemas olimpiskajās spēlēs
Hokejisti 2006. gada ziemas olimpiskajās spēlēs
Olimpiskās zelta medaļas ieguvēji
NHL drafta pirmās kārtas izvēles
Albertā dzimušie
Aleksejs Žamnovs

Aleksejs Žamnovs (; dzimis ) ir bijušais krievu hokejists, centra uzbrucējs. Savas karjeras laikā aizvadījis 13 sezonas Nacionālajā hokeja līgā, kā arī izcīnījis visu olimpisko medaļu komplektu.

Pašlaik (2012) Žamnovs ir Kontinentālās hokeja līgas kluba Mitišču "Atlant" ģenerālmenedžeris. Iepriekš vairākus gadus bija arī Čehovas "Vitjaz" ģenerālmenedžeris.

Spēlētāja karjera 
Profesionāļa karjeru Žamnovs uzsāka 1988.—89. gada sezonā, kad debitēja PSRS hokeja līgas kluba Maskavas "Dinamo" sastāvā. "Dinamo" rindās hokejists aizvadīja vēl nākamās trīs sezonas, līdz pārcēlās uz Ziemeļameriku.

1992.—93. gada sezonā hokejists pievienojās NHL klubam Vinipegas "Jets", jau savu debijas sezonu noslēdzot kā trešais komandas rezultatīvākais spēlētājs aiz Tēmu Selennes un Fila Hauslija. 1994.—95. gada sezona Žamnovam bija īpaši veiksmīga, jo ar 65 punktiem 48 spēlēs (sezona bija saīsināta lokauta dēļ) hokejists bija trešais rezultatīvākais visā līgā.

1996. gada vasarā hokejists tika aizmainīts uz Čikāgas "Blackhawks" vienību, tās rindās spēlējot līdz pat 2003.—04. gada sezonas otrajai pusei. 2002.—03. un 2003.—04. gada sezonās Žamnovs pildīja arī "Blackhawks" kapteiņa funkcijas, taču tad tika aizmainīts uz Filadelfijas "Flyers" vienību.

2004.—05. gada NHL sezonas lokauta laikā Žamnovs spēlēja Krievijas Augstākās līgas kluba Čehovas "Vitjaz" rindās, taču 2005. gada vasarā pievienojās Bostonas "Bruins" rindām, kurā aizvadīja 24 spēles un noslēdza profesionālā spēlētāja karjeru.

Ārējās saites 

1970. gadā dzimušie
Krievijas hokejisti
Maskavas "Dinamo" spēlētāji
Vinipegas "Jets" spēlētāji
Čikāgas "Blackhawks" spēlētāji
Filadelfijas "Flyers" spēlētāji
Podoļskas "Vitjaz" spēlētāji
Bostonas "Bruins" spēlētāji
Hokejisti 1992. gada ziemas olimpiskajās spēlēs
Hokejisti 1998. gada ziemas olimpiskajās spēlēs
Hokejisti 2002. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskās bronzas medaļas ieguvēji
Ar Draudzības ordeni apbalvotie (Krievija)
PSRS Nopelniem bagātie sporta meistari
PSRS hokejisti
Ņeftekamskas "Toros"

Ņeftekamskas "Toros" ir hokeja komanda, kas dibināta 1998. gadā un bāzēta Ņeftekamskā, Krievijā. "Toros" pašlaik spēlē Krievijas Augstākajā līgā. 2012. un 2013. gadā komanda izcīnīja līgas čempiones titulu.

No 2013. līdz 2014. gadam tā rindās spēlēja latviešu hokejisti Artūrs Mickevičs un Kaspars Saulietis.

Ārējās saites 
 Komandas oficiālā mājaslapa
 Eliteprospects.com lapa

Krievijas hokeja klubi
Ņeftekamska
Mistija Meja-Trīnore

Mistija Elizabete Meja-Trīnore (; dzimusi ) ir amerikāņu pludmales volejboliste.

Piedalījusies četrās Olimpiskajās spēlēs (, , , ). Sportistes lielākais panākums šajās sacensībās ir 2004. gadā Atēnās un 2008. gadā Pekinā izcīnītā zelta medaļa kopā ar Keriju Volšu. Pārī ar K. Volšu viņa ir spēlējusi lielāko karjeras daļu, ar viņu arī ir gūti lielākie panākumi. Pašlaik M. Meja-Trīnore ir panākumiem bagātākā pludmales volejboliste ar vairāk nekā 110 izcīnītiem tituliem ASV un starptautiskās sacensībās. Tai skaitā viņa ir trīs reizes uzvarējusi Pasaules čempionātā (2003, 2005, 2007).

Viņas tēvs Bobs bijis volejbolists (spēlēja ), māte Bārbara bijusi tenisiste. Precējusies ar beisbolistu Metu Trīnoru.

Atsauces

Ārējās saites 

1977. gadā dzimušie
Kalifornijā dzimušie
ASV volejbolistes
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Kerija Volša

Kerija Lī Volša-Dženingsa (; dzimusi ) ir amerikāņu pludmales volejboliste. Trīskārtēja olimpiskā čempione (, , ) un bronzas medaļas ieguvēja 2016. gada vasaras olimpiskajās spēlēs. Viņai pieder rekords pludmales volejbolā par visvairāk uzvarētajiem turnīriem (135) un lielāko nopelnīto naudas laimestu (2 656 635 USD). Lielāko karjeras daļu spēlējusi pārī ar Mistiju Meju-Trīnori.

Ar izcīnītām 4 olimpiskajām medaļām Volša ir titulētākā sportiste olimpisko spēļu pludmales volejbola vēsturē. Papildu panākumiem olimpiskajās spēlēs, viņa ir trīs reizes triumfējusi Pasaules čempionātā (2003, 2005, 2007), kā arī izcīnījusi sudraba godalgu 2011. gada čempionātā.

Precējusies ar amerikāņu pludmales volejbolistu Keisiju Dženingu. Pārim ir 2 dēli un meita.

Atsauces

Ārējās saites 

1978. gadā dzimušie
Kalifornijā dzimušie
ASV volejbolisti
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
2016. gada vasaras olimpisko spēļu dalībnieki
Kodži Murofuši

Kodži Murofuši (, Murofushi Arekusandā Kōji; dzimis ) ir japāņu vieglatlēts, startē vesera mešanā.

Piedalījies četrās Olimpiskajās spēlēs (, , , ). 2000. gadā Sidnejā ieņēma 9. vietu, 2004. gadā Atēnās izcīnīja zelta medaļu, savukārt 2008. gadā Pekinā ierindojās 5. vietā, 2012. gadā Londonā izcīnīja bronzas medaļu. Ar panākumiem startējis Pasaules čempionātā, kur izcīnījis visu trīs kalumu medaļas: 2001. gadā Edmontonā izcīnīja sudrabu, 2003. gadā Parīzē — bronzu, savukārt 2011. gadā Tegu — zeltu. 2003. un 2010. gadā sportists uzstādīja sezonas labāko rezultātu pasaulē.

Viņa tēvs Šigenobu un māsa Juka arī ir piedalījušies Olimpiskajās spēlēs.

Atsauces

Ārējās saites 

1974. gadā dzimušie
Japānas vieglatlēti
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskās bronzas medaļas ieguvēji
Vesera metēj
Olimpiskie zelta medaļnieki vieglatlētikā
Olimpiskie bronzas medaļnieki vieglatlētikā
Ellija Heiza

Britnija Startevanta (), pazīstama ar skatuves vārdu Ellija Heiza (; dzimusi  Montānas štatā) ir amerikāņu pornoaktrise. Darbojas studijā Vivid Entertainment.

2011. gadā tika nominēta AVN balvai kā labākā jaunā zvaigzne, kā arī saņēma divas mazākas balvas. 2012. gadā šai balvai nominēta kā gada labākā pornogrāfiskā aktrise (balvu saņēma Bobija Starra). Kopumā piedalījusies apmēram 150 pornofilmās, starp ievērojamākajām lomām var izcelt galveno lomu filmā Star Wars XXX - A Porn Parody (Princess Leia), par kuru 2013. gadā saņēma XBIZ balvu kā labākā aktrise.

Atsauces

Ārējās saites 

 IAFD profils 
 AFDB profils 

1987. gadā dzimušie
Montānā dzimušie
ASV pornozvaigznes
Milorads Čavičs

Milorads Čavičs (, Milorad Čavić, ; dzimis ) ir bijušais serbu peldētājs. Viņš ir dzimis Kalifornijā un ir ASV un Serbijas pilsonis, taču starptautiskās sacensībās pārstāv Serbiju.

Viņš ir piedalījies četrās Olimpiskajās spēlēs (, , , ). 2000. gadā Sidnejā viņš nepārvarēja pirmo kārtu (100 m tauriņstila distancē arī tika diskvalificēts). 2004. gadā Atēnās M. Čaviča augstākais sasniegums bija 100 m tauriņstilā izcīnītā 16. vieta, vēl ieņēma 19. vietu 100 m brīvā stila distancē un 31. vietu — 50 m brīvajā stilā. 2008. gadā Pekinā serbs izcīnīja sudraba medaļu 100 m tauriņstilā, kā arī ierindojās 17. vietā 100 m brīvā stila distancē. 2012. gadā Londonā izcīnīja 4. vietu 100 m tauriņstilā un 13. vietu 4x100 m brīvā stila stafetē. Ar panākumiem startējis arī Eiropas un Pasaules čempionātos gan garajā, gan īsajā baseinā (kopumā ir septiņkārtējs Eiropas čempions).

M. Čavičam iepriekš ir piederējuši vairāki pasaules rekordi. Vairākas reizes ticis atzīts par Serbijas gada labāko sportistu (2003, 2008, 2009).

Atsauces

Ārējās saites 
 

1984. gadā dzimušie
Kalifornijā dzimušie
Serbijas peldētāji
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
Olimpiskās sudraba medaļas ieguvēji
Olimpiskie sudraba medaļnieki peldēšanā
Maiks Bebkoks

Maiks Bebkoks (; dzimis 1963. gada 29. aprīlī) ir kanādiešu hokeja treneris.

2008. gadā kā "Red Wings" trenerim izcīnot Stenlija kausu, kā arī Kanādas hokeja izlases vadībā izcīnot 2010. gada olimpisko zeltu un 2004. gada Pasaules čempiona titulu, Bebkoks ir kļuvis par pirmo un pagaidām vienīgo treneri, kurš iekļuvis neformālajā Trīs zeltu klubā.

Trenera karjera 
Pēc īsas un ne pārlieku veiksmīgas spēlētāja karjeras, Bebkoks 1991. gadā kļuva par Rietumu hokeja līgas kluba Mūsdžavas "Warriors" galveno treneri, šajā amatā nostrādājot nākamās divas sezonas. No 1994. līdz pat 2000. gadam Bebkoks trenēja citu līgas klubu — Spoukenas "Chiefs".

No 2000. līdz 2002. gadam Bebkoks vadīja Amerikas hokeja līgas klubu Sinsinati "Mighty Ducks", taču tad tika iecelts par Nacionālās hokeja līgas kluba Anahaimas "Mighty Ducks" galveno treneri, jau savā pirmajā sezonā ar klubu aizvedot to līdz Stenlija kausa finālam. Līdz ar 2004.—05. gada NHL lokautu Bebkoka laiks "Mighty Ducks" noslēdzās.

2005. gada vasarā kanādiešu treneris pievienojās Detroitas "Red Wings", 2007.—08. gada sezonā kopā ar klubu izcīnot Stenlija kausu. Pēc gada "Red Wings" piekāpās Pitsburgas "Penguins" vien izšķirošajā, septītajā finālsērijas spēlē. "Red Wings" Bebkoks vadīja līdz pat 2015. gadam. Vasarā noslēdza līgumu ar Toronto "Maple Leafs", kļūstot par tās galveno treneri. "Maple Leafs" galvenā trenera amatā strādāja četrarpus sezonas, ne reizi nespējot pārvarēt Stenlija kausa izcīņas pirmos kārtu. 2019. gada novembrī tika atlaists.

Kanādas izlasi Bebkoks ir vadījis 2010. gada olimpiskajās spēlēs, kā arī 2004. gada Pasaules čempionātā, abos turnīros izcīnot zelta medaļas.

Ārējās saites 
 Bebkoka eliteprospects.com profils

1963. gadā dzimušie
Kanādas hokejisti
Kanādas hokeja treneri
Anahaimas "Ducks" treneri
Detroitas "Red Wings" treneri
Toronto "Maple Leafs" treneri
Kanādas hokeja izlases treneri
Ontārio dzimušie
Sergejs Demagins

Sergejs Demagins (; dzimis 1986. gada 19. jūlijā) ir Krievijas hokejists, kreisās malas uzbrucējs, agrāks Baltkrievijas hokeja izlases dalībnieks. Pašlaik (2019) Demagins spēlē Kazahstānas hokeja līgas komandas HK Almati sastāvā.

Spēlētāja karjera 
Profesionāļa karjeru Demagins uzsāka 2004.—05. gada sezonā, kad debitēja Baltkrievijas Ekstralīgas kluba Minskas "Dinamo" rindās. "Dinamo" hokejists turpināja spēlēt arī nākamajās sezonās, tā rindās gan nostiprinoties vien 2006.—07. gada sezonā. "Dinamo" rindās Demagins spēlēja arī 2008.—09. gada sezonā, kad komanda uzsāka dalību KHL.

Lai gan arī 2009.—10. sezonas ievadu hokejists aizvadīja Minskā, jau drīz Demagins pārcēlās uz Ņižņekamskas "Ņeftehimik" vienību. 2010.—11. gada sezonā Sergejs atgriezās Minskas "Dinamo", taču 2011. gada vasarā vēlreiz pievienojās "Ņeftehimik" rindām.

2011.—12. gada sezonas gaitā Demagins pārcēlās uz Hantimansijskas "Jugra" vienību. 2013. gada vasarā uzbrucējs atgriezās "Ņeftehimik" sastāvā, taču drīz vien tika aizmainīts uz Jekaterinburgas "Avtomobilist". 2014. gada maija nogalē pievienojās Ņižņijnovgorodas "Torpedo" rindām, tās rindās nākamajā sezonā dodoties laukumā vien 24 spēlēs. Turpmākajās divās sezonās Demagins epizodiski spēlēja Čerepovecas "Severstal" un Toljati "Lada" sastāvā, savukārt 2017.—18. gada sezonu izlaida.

Baltkrievijas hokeja izlases rindās Demagins spēlējis 2010. gada olimpiskajās spēlēs, kā arī četros Pasaules čempionāta turnīros. 2015. gada nogalē atteicās no Baltkrievijas pilsonības.

Ārējās saites 

1986. gadā dzimušie
Baltkrievijas hokejisti
Krievijas hokejisti
Minskas "Dinamo" spēlētāji
Ņižņekamskas "Ņeftehimik" spēlētāji
Hantimansijskas "Jugra" spēlētāji
Jekaterinburgas "Avtomobilist" spēlētāji
Ņižņijnovgorodas "Torpedo" spēlētāji
Toljati "Lada" spēlētāji
Čerepovecas "Severstal" spēlētāji
Hokejisti 2010. gada ziemas olimpiskajās spēlēs
Dmitrijs Kuļikovs

Dmitrijs Kuļikovs (; dzimis 1990. gada 29. oktobrī) ir krievu hokejists, aizsargs. Pašlaik (2021) Kuļikovs spēlē Nacionālās hokeja līgas kluba Sietlas "Kraken" sastāvā.

Spēlētāja karjera 
Profesionāļa karjeru Kuļikovs uzsāka 2009. gadā, kad debitēja NHL vienības Floridas "Panthers" rindās, jau savā pirmajā sezonā izcīnot vietu komandas pamatsastāvā. Turpmākajās sezonās Kuļikovs kļuva par vienu no komandas vadošajiem aizsargiem. "Panthers" spēlēja līdz 2015.—16. gada sezonas izskaņai, pēc kuras tika aizmainīts uz Bufalo "Sabres".

2017. gada vasarā Kuļikovs noslēdza trīs gadu līgumu ar Vinipegas "Jets". 2020. gada oktobrī pievienojās Ņūdžersijas "Devils" rindām.

Krievijas hokeja izlases rindās Kuļikovs spēlējis 2010., 2011. un 2015. gada Pasaules čempionātos, 2010. un 2015. gadā kopā ar izlasi izcīnot sudraba medaļas.

Ārējās saites 

1990. gadā dzimušie
Krievijas hokejisti
Floridas "Panthers" spēlētāji
Bufalo "Sabres" spēlētāji
Vinipegas "Jets" spēlētāji
NHL drafta pirmās kārtas izvēles
Jaroslavļas "Lokomotiv" spēlētāji
Ņūdžersijas "Devils" spēlētāji
Edmontonas "Oilers" spēlētāji
Minesotas "Wild" spēlētāji
Ļipeckas apgabalā dzimušie
Ādolfs Liepaskalns

Ādolfs Liepaskalns (dzimis , miris ) bija latviešu vieglatlēts, startējis soļošanas distancēs.

Mācījies Karvas Kaktiņu skolā un Jaunlaicenes Kantora skolā. 1934. gadā sācis piedalīties soļošanas sacensībās, šajā pašā gadā arī svinējis pirmo uzvaru. Nākamajā gadā izcīnījis pirmo medaļu Latvijas čempionātā, savukārt 1938. gadā izcīnījis uzvaru Latvijas čempionātā. 1938. gadā Ā. Liepaskalns uzstādīja pasaules rekordu 25 km un 30 km soļošanā. Laikā no 1946. līdz 1952. gadam labojis piecus pasaules un 21 PSRS rekordus dažādās distancēs. Vairākas reizes uzvarējis PSRS čempionātā 50 km soļošanā (1946, 1947, 1949). 1950. gadā kļuva par PSRS Nopelniem bagāto sporta meistaru.

Atsauces 

1910. gadā dzimušie
1972. gadā mirušie
Smiltenes novadā dzimušie
Latvijas vieglatlēti
Pasaules rekordisti vieglatlētikā
Imūnsistēma

Imūnsistēma ir organisma aizsardzības sistēma pret slimības izraisošiem patogēniem; tā izstrādā imunitāti pret tiem, kā arī aizsargā no ķīmisku vielu apdraudējuma un izvada no organisma bojātās, ļaundabīgās vai atmirušās šūnas. Imūnsistēmas uzdevums ir arī atjaunot ievainotos vai slimību skartos audus. Dažreiz imūnsistēma, noturot kādu svešu, nekaitīgu vielu vai organismu par potenciālu apdraudējumu, izraisa alerģiju. Retos gadījumos tā uzbrūk veselajām šūnām vai audiem, kas neapdraud organisma darbību, kā rezultātā attīstās autoimūna slimība. Ar imūnsistēmas pētīšanu nodarbojas imunoloģijas speciālisti.

Daudzām sugām ir divas apakšsistēmas: iedzimta imūnsistēma un iegūta (adaptīva) imūnsistēma.

Cilvēka imūnsistēma

Imūnsistēmas veidojošie orgāni un audi 

Imūnsistēmu veido dažādi orgāni un audi. Daļu no imūnsistēmas veido limfātiskā sistēma. Aizdegunē atrodas limfātiski audu veidojumi adenoīdi jeb aizdegunes mandeles. Rīkles galā ir trīs pāri mandeles. Aiz krūšu kaula atrodas aizkrūtes dziedzeris. Limfa ir aktīvā viela, kas veic organisma aizsargfunkciju. Limfa tiek attīrīta limfmezglos. Pie imūnsistēmas pieder arī liesa un kaulu smadzenes.

Imūnsistēmas slimības 
Ir dažādas imūnsistēmas slimības. Starptautiskajā statistiskajā slimību un veselības problēmu klasifikācijā noteikti imūno mehānismu (imūnsistēmas) traucējumi ir klasificēti ar kodiem no D80 līdz D89. Šajā uzskaitījumā ir šādas slimības: imūndeficīts ar dominējošu antivielu defektu (D80), kombinēts imūndeficīts (D81), imūndeficīts ar citām būtiskām anomālijām (D82), parasts mainīgs imūndeficīts (D83), citi imūndeficīti (D84), sarkoidoze (D86) un citi citur neklasificēti imūno mehānismu traucējumi (D89). Autoimūna slimība ir klasificēta ar kodu M35.9. Imūnsistēmas traucējumi var būt arī dažādas alerģijas — paaugstināta jutība jeb hipersensitivitāte, kas pēc būtības ir pārmērīga reakcija uz jebkuru antigēnu.

Medicīniskas manipulācijas 
Imūnstimulatori ir vielas, kas stiprina organisma imūnsistēmu. Imūnstimulējoša darbība piemīt, piemēram,  aizkrūtes dziedzera preparātiem (timalīnam, timozīnam), pretvīrusu līdzeklim interferonam. Savukārt imūnsupresori ir medikamenti, kas nomāc imūnsistēmu un ar to saistītās imūnās reakcijas, antivielu veidošanos un alerģiskās reakcijas. Imūnsupresorus lieto pēc orgānu transplantācijas, lai novērstu transplantāta atgrūšanu, kā arī autoimūnu slimību gadījumā. Kā imūnsupresorus izmanto glikokortikoīdus un  vairākus pretaudzēju jeb citostatiskos līdzekļus.

Atsauces

Ārējās saites
Peka Rinne

Peka Rinne (; dzimis 1982. gada 3. novembrī) ir bijušais somu hokejists, vārtsargs. Līdz (2021) Rinne spēlējaNacionālās hokeja līgas kluba Našvilas "Predators" rindās.

Spēlētāja karjera 
Profesionāļa karjeru Rinne uzsāka 2002.—03. gada sezonā, kad aizvadīja savu debijas spēli SM līgas kluba Oulu "Karpat" rindās. Nākamajās divās sezonās Rinne bija "Karpat" otrais vārtsargs, pamatvārtsarga lomu pildot Niklasam Bekstrēmam. 2005. gada vasarā Rinne pārcēlās uz Ziemeļameriku.

2005.—06. gada sezonu Rinne aizvadīja Amerikas hokeja līgas kluba Milvokī "Admirals" rindās, divās spēlēs laukumā izejot arī NHL kluba Našvilas "Predators" sastāvā. Nākamo reizi hokejists "Predators" sastāvā laukumā izgāja 2007.—08. gada sezonā, taču jau nākamajā rudenī kļuva par komandas pamatvārtsargu. 2010.—11. gada sezonā Peka demonstrēja apbrīnojamu sniegumu, un tās izskaņā Rinne bija viens no trim Vezinas balvas finālistiem, taču balvu ieguva Tims Tomass. 2017. gadā kopā ar "Predators" sasniedza Stenlija kausa finālsēriju, tajā piekāpjoties Pitsburgas "Penguins". 2017.—18. gada sezonā Rinne kā līgas labākais vārtsargs ieguva Vezinas balvu.

Somijas hokeja izlases rindās izcīnījis sudraba medaļas 2014. gada Pasaules čempionātā. Spēlējis arī 2009. un 2010. gada Pasaules čempionātos.

Ārējās saites 

1982. gadā dzimušie
Somijas hokejisti
Našvilas "Predators" spēlētāji
Oulu "Karpat" spēlētāji
Minskas "Dinamo" spēlētāji
Ziemeļpohjanmā dzimušie